Diari Oficial de la Generalitat Valenciana


Sumari del DOGV 3776, del 21-06-2000 (2000/4584)

RESOLUCIÓ de 25 d'abril de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del avantprojecte, l'autorització administrativa, la declaració, en concret, d'utilitat pública i l'estudi d'impacte ambiental de l'ampliació de la subestació transformadora de 220/66/20 kV denominada ST Campoamor, al terme municipal de Pilar de la Horadada, província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4584


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 25 d'abril de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del avantprojecte, l'autorització administrativa, la declaració, en concret, d'utilitat pública i l'estudi d'impacte ambiental de l'ampliació de la subestació transformadora de 220/66/20 kV denominada ST Campoamor, al terme municipal de Pilar de la Horadada, província d'Alacant. [2000/M4584]
  
Als efectes establits en l'article 9 del Decret 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE de 24 d'octubre de 1966); i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997); i també en el Reglament (aprovat pel Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública la instal·lació elèctrica les característiques principals de la qual són:
  
a) Peticionari: Iberdrola, SA, amb CIF: A-48010615, amb domicili social a l'avinguda de Burgos, número 8-B de Madrid, CP 28935.
  
b) Lloc on s'establirà la instal·lació: a l'altura del km 27,788 de la carretera d'Orihuela a la de Torrevieja a Balsicas (actual CV-941), al terme municipal de Pilar de la Horadada, província d'Alacant.
  
c) Finalitat de la instal·lació: ampliació de la capacitat de transformació de la subestació elèctrica per a poder garantir el proveïment de l'increment de consum d'energia elèctrica experimentat en la zona d'emplaçament i zones limítrofs, millorant així la qualitat del subministrament i garantint-ne la regularitat i seguretat.
  
d) Característiques principals: la substitució de dos transformadors de 20 MVA cada un, relació 66/20kV, per dos transformadors de 50 MVA cada un, amb relació de transformació 220/20kV, suposa un augment de 60 MVA en la subestació. Ampliació d'una entrada a 220 kV per a l'ampliació esmentada. El sistema 220/66 kV en vigor per a la seua connexió amb altres instal·lacions.
  
e) Pressupost: tres-cents setanta-dos milions dues-centes cinquanta-cinc mil pessetes (339.142.110 PTA).
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén el vol sobre el predi servent.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit avantprojecte, la relació dels quals s'inclou al final d'aquest anunci, perquè puga ser examinat l'avantprojecte de la instal·lació en aquest Servei Territorial d'Indústria i Energia d'Alacant, situat al carrer de Churruca, 29, 03171 Alacant, i perquè puguen formular-se en doble exemplar les al·legacions que s'estimen oportunes en el termini de 30 dies, comptats a partir de l'endemà de la publicació d'aquest anunci.